Document ID: 32008D0787

DEĊIŻJONI TAL-KUMMISSJONI
tat-3 ta' Ottubru 2008
li temenda d-Deċiżjoni 2006/410/KE li jistabbilixxi l-ammonti li, skond l-Artikoli 10(2), 143d u 143e tar-Regolament tal-Kunsill (KE) Nru 1782/2003, huma disponibbli għall-FAEŻR u l-ammonti li huma disponibbli għall-infiq mill-FAEG
(2008/787/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1290/2005 tal-21 ta' Ġunju 2005 dwar il-finanzjament tal-politika agrikola komuni (1) [titlu mhux uffiċjali], u b'mod partikolari l-Artikoli 12(2) u (3) tiegħu,
Billi:
(1)
Id-Deċiżjoni tal-Kummissjoni 2006/410/KE (2) tistipula l-ammonti li, skond l-Artikoli 10(2), 143d u 143e tar-Regolament tal-Kunsill (KE) Nru 1782/2003 (3) li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u l-Artikolu 4(1) tar-Regolament tal-Kunsill (KE) Nru 378/2007 (4) li jistabbilixxi regoli għal modulazzjoni volontarja ta' pagamenti diretti previsti fir-Regolament (KE) Nru 1782/2003 isiru disponibbli għall-FAEŻR, kif ukoll il-bilanċ nett disponibbli għall-infiq mill-FAEG.
(2)
Il-kalkolu għall-ammont skond l-applikazzjoni tal-Artikolu 10(2) tar-Regolament (KE) Nru 1782/2003 nbidel. Dan minħabba ż-żieda fl-ammonti soġġetta għal modulazzjoni u għar-reviżjoni tal-ammonti addizzjonali ta' għajnuna li jingħataw skond l-Artikolu 12(1) tar-Regolament (KE) Nru 1782/2003.
(3)
Id-Deċiżjoni tal-Kummissjoni (5) 2008/788/KE tistabbilixxi l-ammonti netti li jirriżultaw mill-applikazzjoni ta' modulazzjoni volontarja fil-Portugall għas-snin 2009-2012 skond l-Artikolu 4(1) tar-Regolament (KE) Nru 378/2007.
(4)
L-Artikolu 23(2) tar-Regolament tal-Kunsill (KE) Nru 479/2008 tad-29 ta' April 2008 dwar l-organizzazzjoni komuni tas-suq tal-inbid, li jemenda r-Regolamenti (KE) Nru 1493/1999, (KE) Nru 1782/2003, (KE) Nru 1290/2005, (KE) Nru 3/2008 u li jħassar ir-Regolamenti (KEE) Nru 2392/86 u (KE) Nru 1493/1999 (6) jiffissa l-ammonti li għandhom ikunu disponibbli bħala fondi addizzjonali Komunitarji għal-miżuri fir-reġjuni li jipproduċu l-inbejjed taħt il-programm għall-iżvilupp rurali ffinanzjat skond ir-Regolament tal-Kunsill (KE) Nru 1698/2005 tal-20 ta’ Settembru 2005 dwar appoġġ għal żvilupp rurali mill-Fond Agrikolu Ewropew għall-Iżvilupp Rurali (FAEŻR) (7) [titlu mhux uffiċjali].
(5)
Id-Deċiżjoni 2006/410/KE għandha għalhekk tiġi emendata skond dan,
IDDEĊIDIET KIF ĠEJ:
Artikolu Uniku
Id-Deċiżjoni 2006/410/KE hija emendata kif ġej:
1)
It-titlu jinbidel b'dan li ġej:
“Id-Deċiżjoni tal-Kummissjoni tal-24 ta' Mejju 2006 li jistabbilixxi l-ammonti li, skond l-Artikoli 10(2), 143d u 143e tar-Regolament tal-Kunsill (KE) Nru 1782/2003, l-Artikolu 4(1) tar-Regolament tal-Kunsill (KE) Nru 378/2007 u l-Artikolu 23(2) tar-Regolament tal-Kunsill (KE) Nru 479/2008, ikunu disponibbli għall-FAEŻR, kif ukoll l-ammonti disponibbli għall-infiq mill-FAEG”;
2)
L-Artikolu Uniku għandu jinbidel b'dan li ġej:
“Artikolu Uniku
L-ammonti li għas-snin baġitarji 2007 sa 2013 qegħdin għad-dispożizzjoni tal-Fond Agrikolu Ewropew għall-Iżvilupp Rurali (FAEŻR), skond l-Artikoli 10(2), 143(d) u 143(e) tar-Regolament (KE) Nru 1782/2003 u tal-Artikolu 1(4) tar-Regolament (KE) Nru 378/2007, kif ukoll l-ammont nett disponibbli għall-infiq mill-Fond Agrikolu Ewropew ta’ Garanzija (FAEG) jidhru fl-Anness għal din id-Deċiżjoni.”;
(3)
L-Anness 1 huwa sostitwit bit-test stabbilit fl-Anness għal din id-Deċiżjoni.
Magħmula fi Brussell, 3 ta’ Ottubru 2008.

Labels: 15
19